Рјечник мање познатих ријечи и израза
РЈЕЧНИК МАЊЕ ПОЗНАТИХ РИЈЕЧИ И ИЗРАЗА

А
Алија - узвишеност, моћ
алка, халка - звекир на вратима
арамбаша, харамбаша - вођа хајдука; вођа разбојника

Б
Бабајко - хип. од бабо, отац
бабо - отац
бајо - брат
балчак - држач од сабље, мача итд.
бедевија - кобила добре пасмине
беневреци - врста хлача
бешика - колијевка
блазина - јастук
брадва - секира
брдла - дио на разбоју за ткање
брина - обала
будак - крамп, машклин, пијук
була - жена муслиманка; жена обучена у димије и фереџу
бутум - сав, цио, цјелокупан; заједно, скупа

В
варичак - мјера за тежину
вијојлов/а - ријеч нејасног значења; (можда: по Вуку - "вијоглава: (у Сријему) некаква мала тица, која једном изврће главу час на једну, час на другу страну") - у пјесми је можда ријеч о гриви која вијори на вјетру, и глави која се стално покреће, час лијево, час десно
вижле - младо, обијесно штене
виза - виза - риба (или риса-риба) - риба са необичним, чудотворним својствима, нарочито на перајима; ко је проба, стиче чаробна својства
Влахиња/Влах - назив за Србина; у приморској Далмацији сви становници из залеђа, без обзира на народност, називају се Власи; такође и турски назив за Србе и области на Словенској граници ("мала Влашка")
вратило - дио на разбоју за ткање
вуштан, фистан - врста сукње; некадашња женска или мушка хаљина с набораним доњим дијелом

Г
гаће - хлаче, панталоне
грунути - гурнути

Д
давор ('ћери) - "жалостна кћери"
даницкиња - врста старинског пиштоља
димискија - врста сабље из Дамаска
долама - врста горњег капута у народној ношњи
доре/дорат - коњ црвеносмеђе длаке
диванити - разговарати
дуде - гајде; инструмент на мијех са двије свирале

Ђ
ђогат - коњ бијелац
ђувегија - младожења; муж

З
зајира, заира - храна, живеж, намирнице
земан - вријеме, доба, епоха, раздобље, вије, година
зулум - насиље, безакоње, терор, тиранија

И
илика - рупица за дугме, петља
имшир - шимшир

Ј
јаглук - марамица, рубац
јажа - канал (у Сријему - Вук, стр. 245)
јали - или
јеменлије - сандале

К
кадар - стални састав војних јединица
Кадифа - самт (сомот), баршун, плиш
кадуна - госпођа: угледна жена
кано - као
Каплај - покривач од цријепа на саставу дуж крова
кауркиња/каур, каурин - невјерник, хришћанин
киљер - дворишна зграда која служи само за спавање, чување постељине и стајаћег одијела (Каменски крај, Бучки крај и "запланина" према Воћину у Славонији)
киндисати - казнити (као одмазду начинити)
канда - као
кондер, кондир, кондијер - врч, крчаг, пехар
коша - кошуља
кубура - мала пушка, пиштољ
кујунџија - златар; израђивач умјетничких филигранских предмета
кустура - врста склопивог џепног ножа, обично с црвеним дрвеним корицама, какав понајвише употребљавају сељаци

Л
лагум - мина; прокоп, тунел
лубарда - старински топ

М
малар - сликар; онај који мала (кречи) собе

Н
најпотла - најпосле
накарада - ругоба, наказа
ните - дио разбоја за ткање
ну - израз чуђења за који је тешко наћи одговарајућу ријеч

Њ
њије - ген. од њих

О
обор - мјесто испред куће (било заграђено или не било, Вук, 432)
окле - одакле
ондолен - оданде
обре - ороз, пијетао, пијевац, кокот
отока - грана која из дебла израсте кроз друге гране сама управо (Вук, 477)
отоле - одатле

П
пантљика - врпца, трака
парта - накит на глави дјевојке, "круна", ознака дјевојаштва; дјевојка удавача
пашалија - момак у пашиној служби
пенџер - прозор
печ - скр. од перчин, коса, кика
пометан - олињао, запуштен, никакав
пометкиња сабља - запуштена сабља
попружина - прут
потворити - оговарати, оклевати, набиједити некога
поша - врста турбана
провизур - управитељ (царски)

Р
рупити - нахрупити, банути

С
сербес - слободно, без страха
скерлет - тканина црвене боје
скошце - дио на разбоју за ткање (у Славонији)
срчали - стаклен

Т
талијер, талир - врста старог (аустријског) новца
тара - дио на разбоју за ткање
тепелук - сребром или златом извезена плочица на женским капама, а и сама капа; горњи округли дио црногорске и херцеговачке капе
тестир - у пјесми значи слободно
тимбер - печат, жиг
титрати/се - играти се нечим
токе - украсни и заштитни оклоп од металних плочица на грудима
трап - место за чување намирница ископано у земљи
трлица - оруђе којим се таре/трља лан или конопља да би се добила влакна
трти - сатрти, непоштовати, ниподаштавати
туте - ту

Ћ
ћитап - потврда, цедуља
ћорда - врста сабље

У
ујкати - тјерати
унцат, хунцут - објешењак, враголан

Х
хак - право, правда; заслуга; одрешени дио прихода са имања који је кмет давао спахији

Ц
цекин - дукат, златник
цмиље - смиље

Ч
Чардак - већа просторија на спрату источњачке куће са тремом према улици; доксат, балкон; лијепа вишеспратна кућа, дворац
чибук - цијев луле; камиш; лула
чивија - чавао, клин; кључ за затезање жица на виолини
чикати - изазивати, дирати у нешто
чоха - врста сукна и одјећа од њега
чиснак - дио на разбоју за ткање

Џ
џеверда, џефердар - врста пушке, каткада и украшене седефом, драгуљима

Ш
шенлук - весеље, славље уз пуцњаву пушака
шјати - свети
шљеме, сљеме - врх куће
Шокица/Шокац - славонски и сремски католици
шуја - шута коза

Референце

Извор
Златна пјена од мора, Народне пјесме Срба у Хрватској, приредио Здравко Крстановић, Рад, Београд, 1990.

Златна пјена од мора